CELEX: 62011CN0001
Language: fi
Date: 2011-01-03 00:00:00
Title: Asia C-1/11: Ennakkoratkaisupyyntö, jonka Verwaltungsgericht Mainz (Saksa) on esittänyt 3.1.2011 — Interseroh Scrap and Metal Trading GmbH v. Sonderabfall-Management-Gesellschaft Rheinland-Pfalz mbH (SAM)

26.3.2011   
            
            
               FI
            
            
               Euroopan unionin virallinen lehti
            
            
               C 95/3
            
         Ennakkoratkaisupyyntö, jonka Verwaltungsgericht Mainz (Saksa) on esittänyt 3.1.2011 — Interseroh Scrap and Metal Trading GmbH v. Sonderabfall-Management-Gesellschaft Rheinland-Pfalz mbH (SAM)
   (Asia C-1/11)
   2011/C 95/04
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgericht Mainz
   
      Pääasian asianosaiset
   
   
      Kantaja: Interseroh Scrap and Metal Trading GmbH
   
      Vastaaja: Sonderabfall-Management-Gesellschaft Rheinland-Pfalz mbH (SAM)
   
      Ennakkoratkaisukysymykset
   
   
               1)
            
            
               Koskeeko jätteiden siirrosta 14.6.2006 annetun Euroopan parlamentin ja neuvoston asetuksen (EY) N:o 1013/2006 (1) 18 artiklan 4 kohta myös siirtomenettelyyn osallistuvia tahoja?
            
         
               2)
            
            
               Mikäli kysymykseen 1 vastataan kieltävästi: rajoittaako yhteisön primaarioikeus mainitun asetuksen 18 artiklan 1 kohtaa liikesalaisuuksien suojaamiseksi?
            
         
               3)
            
            
               Mikäli kysymykseen 1 vastataan myöntävästi: rajoittaako mainitun asetuksen 18 artiklan 4 kohta liikesalaisuuksien suojaamiseksi sitä 18 artiklan 1 kohdan mukaista velvoitetta, jonka mukaan jätteen siirron järjestävän henkilön on liitteen VII mukaisella asiakirjalla ilmoitettava jätteen tuottaja tai kerääjä myös jätteen vastaanottajalle?
            
         
               4)
            
            
               Mikäli kysymykseen 3 vastataan myöntävästi: riippuuko rajoituksen laajuus yksittäistapauksessa tehtävästä intressien punninnasta (yhtäältä kyseessä olevien liiketoiminnallisten intressien ja toisaalta ympäristönsuojeluintressin välillä)?
            
         
      (1)  EUVL L 190, s. 1.